钦定古今图书集成/明伦汇编/闺媛典/第019卷 > 忆旧游 周邦彦
## 钦定古今图书集成/明伦汇编/闺媛典/第019卷 > 忆旧游 周邦彦

“记愁横浅黛，泪洗红铅，门掩秋宵。坠叶惊离思，听寒
螀夜泣，乱雨萧萧。凤钗半脱云鬓，窗影烛花摇。”渐暗
竹敲凉，疏萤照晓，两地魂消。迢迢。问音信，道“径底
花阴，时认鸣镳。也拟临朱户，叹因郎憔悴，羞见郎招。
旧巢更有新燕，杨柳拂河桥。”但满眼京尘，东风竟日
吹露桃。